kardosdrur/scandi-wiki huggingface dataset:
It's Only Rock 'n' Roll (But I Like It)

"It's Only Rock 'n' Roll (But I Like It)" er hovedsinglen fra det engelske rock ’n’ roll band The Rolling Stones, og den fandtes første gang i 1974 album It's Only Rock 'n' Roll.

Inspiration og indspilning 

Indspillet i foråret 1974 bliver ”It's Only Rock 'n' Roll (But I Like It)” som sædvanligt krediteret til de normale sangskrivere Mick Jagger og Keith Richards, men det er kendt at Jagger skrev denne sang med hjælp fra nuværende guitarist Ron Wood. Denne sang blev indspillet på en nat i et studie i Woods hus, ”The Wick” i Richmond, London. David Bowie dannede kor til Jaggers sang, og Willie Weeks spillede bass med Kenney Jones på trommer. Sangen på albummet ligner den originale optagelse.

Meningen af ”It's Only Rock 'n' Roll (But I Like It)” blev opsummerede af Jagger i 1993: ” Ideen til sangen havde noget at gøre med, at været en offentlig person på det tidspunkt. Jeg var ved at blive en smule træt af, at folk gik rundt og sagde:” Åh, den er ikke så god som deres sidste.” Det var en sorgløs, anti- journalistiske slags sang.”

Udgivelse og efterfølgende 

Udgivet i juli, 1974, fik ”It's Only Rock 'n' Roll (But I Like It)” en moderat plads på chart. Den fik kun en 16. plads i USA, men det gik lidt bedre i på den UK Singles Chart, hvor den fik en 10. plads. Sangen bliver husket for sin musikvideo, der viser bandet klædt ud i sømandstøj og spiller i et telt, der til slut bliver fyldt med sæbebobler.

Selvom det i starten blev langsom med sangen, er den siden blevet en populær sang til live shows. The Stones ændre faktisk tonearten, fra E til B, under live optagelser, som kan høres på Love You Live (1977) og Live Licks (2004). Ifølge Richards er sangen, da sangen blev optaget, indspillet i den forkerte toneart, men de indså det ikke før de havde spillet den live.

Referencer

Eksterne henvisninger 
 Officiel tekst
 Officiel promotion video fra 1974 på youtube.com
 

Rolling Stones-sange
Singler fra 1974
Kora

Kora (søn af Jis'har – Levis stamme) var sammen med Datan og Abiram leder af en opstand mod Moses. Grunden var vrede over, at kun Moses og Aron var ledere, og at israelitterne nu skulle vandre 40 år i ørkenen ().

Kora ønskede at tage del i præstetjenesten, men blev sammen med Datan og Abiram straffet af Herren, ved at de blev opslugt af jorden, så de styrtede levende ned i dødsriget. De 250 ledere, der fulgte med dem, og som gjorde offerild for Herren, blev ramt af Herrens ild, så de døde.

I Judasbrevet nævnes den opsætsige Kora som eksempel på, hvordan vranglærerne skal gå til grunde.

Personer i Det Gamle Testamente
Apostasi

Apostasi (fra græsk- αποστασία) betyder frafald og bruges om frafald fra troen inden for en given religion, og er normalt noget der bruges af de tilbageblivende religionsudøvere om den udbrydende; en sådan udbryder kan omtales som en apostat. Typiske grunde til frafald er, når troen hos personen bliver til vantro/ikke-tro, altså en afvisning af religionen eller konversion. Det kan dog også skyldes ekskommunikation, forfølgelse eller hvis personens tro efterhånden afviger så meget i forhold til den ortodokse religion at det ses som en ny religion.

Apostasi i Kristendommen 
Kristendommen er i sig selv ud fra jødisk synspunkt et frafald fra Jødedommen og Moselov. Om Paulus siges der i Apostlenes Gerninger:

Derimod er det fra kristen synspunkt netop kulminationen på jødedommen at tage imod den ventede Messias, altså Jesus Kristus.
Derudover forekommer ordet apostasi (frafald) kun i Andet Thessalonikerbrev om forudsigelsen af et stort frafald i de sidste tider. Dog er frafald et stort tema i Det Nye Testamente, hvor der ofte advares mod alt der kan føre bort fra troen.

I kirkehistorien findes ligeledes mange eksempler på apostasi, særligt i forbindelse med forfølgelse.

Eksterne links 
 Wife: Saudi blogger recommended for apostasy trial, CNN.com 26.12.13

Referencer 

Religion
Iraks provinser

Iraks provinser (muhafazat) blev etableret i 1976, og landet var inddelt i 18 provinser. Fra 2014 blev Halabja udskilt af As-Sulaymāniyyah og blev dermed Iraks 19. provins.
Moses' Himmelfart

Moses' himmelfart eller Assumptio Mosis er et gammeltestamentligt pseudepigrafisk skrift, en jødisk apokalypse skrevet sandsynligvis omkring år nul og er en beretning om Moses' sidste samvær med Josva. Moses giver her en apokalyptisk fremstilling af Israels kommende skæbne helt frem til tidernes ende.

Det Gamle Testamente
At komme ind i himlen levende
Danish Product Award

Danish Product Award (DPA), ugeavisen Ingeniørens uddeler årligt Ingeniørens Produktpris, som er oprettet for at anspore ingeniører og andre teknologer i Danmark til den bedste og stærkeste teknologiske innovation og produktudvikling i et globalt marked.

Kriteriet for indstilling af produkter omfatter blandt andet at de i deres design eller anvendelse vil have en afgørende teknologisk nyhedsværdi og/ eller bygge på markant ingeniørmæssig kunnen, være udviklet i Danmark og lanceret på markedet i perioden mellem 1. september og 31. august.

Der er en hovedpris og otte branchepriser

Ekstern henvisning 
Vilkår og retningslinjer for indstilling til prisen

Hædersbevisninger fra Danmark
DPA

DPA, Dpa og dpa har flere betydninger:

 Deutsche Presse-Agentur – nyhedsagentur i Tyskland med hovedsæde i Hamburg.
 Danish Product Award – produktpris, ugebladet Ingeniøren
 Danske Populærautorer – et forbund af sangskrivere, komponister og tekstforfattere
De gammeltestamentlige Pseudepigrafer

De gammeltestamentlige Pseudoepigrafer er jødiske skrifter med falsk forfatternavn (pseudonym) der ofte udgiver sig for at have gammeltestamentlig skikkelse som forfattere. 'Pseudoepigraf' (gr. pseudo-, falsk + epigraf, indskrift, påskrift), d.s.s. 'pseudepigraf'.

Skriftgruppen skiller sig ud fra de gammeltestamentlige apokryfiske skrifter, som jo findes i mange bibeler, bl.a. i Septuaginta og i den Katolske og Ortodokse Bibel.

Liste over pseudoepigrafer 
Listen over pseudoepigrafiske skrifter, der findes bevaret i større eller mindre omfang med de væsentligste først.

Fjerde Ezras Bog 
Første Enoksbog 
Jubilæerbogen 
Esajas' Martyrium 
Moses' Himmelfart 
Tredje Esdrasbog 
Sibyllinkse Orakler 
Aristeas 
Adam og Evas Liv 
Salomos Salmer 
Tredje Makkabæerbog 
Fjerde Makkabæerbog 
Den Græske Baruksapokalypse 
De Tolv Patriarkers Testamenter 
Anden Enoksbog 
Den Syriske Baruksapokalypse 
Pseudo-Filon: Om den bibelske fortid 
Resten af Baruks ord 
Profeternes Liv 
Josef og Asenat 
Abrahams Testamente 
Jobs Testamente 
Abrahams Apokalypse

Det Gamle Testamente

de:Pseudepigraphie_(Bibel)#Pseudepigraphen_zum_Alten_Testament
en:Pseudepigrapha#Old_Testament_and_intertestamental_studies
Dødsriget (biblen)

Dødsriget (hebraisk (שאול, She'ol); græsk hades) er i Bibelen betegnelsen for de dødes bolig.

Det hebraiske ord kommer eventuelt fra ordet dyb, og der tegnes i Det Gamle Testamente, hvor det forekommer 65 gange, et billede af dødsriget som det sted, hvor menneskets sjæl går hen efter døden. Dødsriget er et sted dybt nede, og tilstanden er ofte skildret i dystre farver. Alle kommer dertil, og der skelnes ikke mellem de retfærdige og de uretfærdige, og dog ses det også som et straffens sted for de uretfærdige, og for den fromme er der håb om befrielse (Sal 16,10; 49,16).

Den nytestamentelige undervisning om dødsriget bygger på den gammeltestamentlige, og Jesus taler om det, som et sted hvor både onde og gode flyttes til efter døden for at vente på den kommende opstandelse og den evige dom. Dér er der for den retfærdige sjæl glæde og forventning, mens det for den uretfærdige er et pinested. I mellemtilstanden mellem sin død og opstandelse gik Jesus ligeledes til dødsriget (Ap 2,27.31; 1 Pet 3,19). Bibelen skelner nøje mellem dødsriget og den evig fortabelse som kaldes helvedet eller Gehenna.

Bibelske steder
Religiøse kosmologier
Dødsriger

simple:Underworld
vo:Disvol
Evanston (Wyoming)

Evanston er en amerikansk by i Uinta County, i staten Wyoming. I 2000 havde byen et indbyggertal på .

Ekstern henvisning 
 Evanstons hjemmeside (engelsk) 

Byer i Wyoming
Enok

Enok (hebraisk – indviet), søn af Jared, er en gammeltestamentlig skikkelse, der ifølge Første Mosebog var det syvende slægtsled efter Adam og som vandrede med Gud. Efter at han havde levet 365 år tog Gud ham til sig, altså sandsynligvis fór han til himmels, blev bortrykket uden nogensinde at dø. I Det Nye Testamente skrives der om ham, både i Hebræerbrevet og Judasbrevet, hvor han bliver et eksempel for de kristne på en som havde en stærk tro, og som belønning ikke skulle se døden (Hebr 11,5). Første Mosebog beretter at "Enok vandrede med Gud, og var ej mere, thi Gud tog ham til sig."

I den senere jødedom var der meget opmærksomhed på denne bi-person, og der blev skrevet en række skrifter i hans navn, hvoraf et af de væsentligste er Første Enoksbog. Derudover "Bogen om Enoks hemmeligheder" også kaldet Anden Enoksbog og "Den hebraiske Enoksbog" også kaldet Tredje Enoksbog. Ligeledes citeres i Barnabasbrevet 4,3 endnu en bog af Enok, der nu er gået tabt.

Enok nævnes meget kort i Bibelen. Den første gang er i Første Mosebog 5,21-24: «… Efter at Enok havde fået Metusalem, vandrede han i 300 år med Gud og fik sønner og døtre. Enok levede i alt 365 år. Han vandrede med Gud. Så var han der ikke mere, for Gud havde taget ham bort.»

Og så i Hebræerne 11,5 bliver han igen nævnt blandt troens helte, og det der bliver sagt om ham har stor betydning: «I tro blev Enok taget bort, for at han ikke skulle se døden, og han var der ikke mere, for Gud havde taget ham bort; for det er bevidnet, at før han blev taget bort, havde han behaget Gud.»

Personer i Det Gamle Testamente
Islams profeter
At komme ind i himlen levende
Hebraiske ord og vendinger
Jarlsberg

Jarlsberg er et gods og et stamhus udenfor Tønsberg i Vestfold fylke i Norge. Det blev oprindelig oprettet i 1673 for Peder Schumacher Griffenfeld under navnet Griffenfeldt grevskab . Dette var Norges andet, og sidste, grevskab. Ifølge adelsloven af 1821 ophørte Jarlsberg med at være grevskab da den sidste norske greve Peder Anker Wedel Jarlsberg døde i 1893.

Historie
Godset, der blev kaldt Jarlsberg Hovedgård, blev anlagt som Griffenfeldgård (også skrevet Griffenfeldtgård og Griffenfeld gård) hvor den gamle kongsgård og lensherreresidens Sem hovedgård havde ligget, 3 km nordvest for Tønsberg by. Griffenfeld faldt i 1676. Christian 5. lod da sin halvbror, Ulrik Frederik Gyldenløve overtage godset. I september 1683 solgte Gyldenløve til den tyske adelsmand baron Gustav Wilhelm von Wedel, som blev ophøjet i den dansk-norske lensgrevestand 4. januar 1684. Von Wedel er stamfar for slægten Wedel-Jarlsberg. Kommende generationer tog navnet Wedel Jarlsberg. 

Selve hovedgården eller slottet blev rejst på ny i 1699 efter en brand. Fra 1812 udbyggede greve Johan Caspar Herman Wedel-Jarlsberg slottet i empirestil til det det er i dag. Bygningene blev fredet i 1939. På godset blev der også anlagt et prægtigt, men enkelt have- og parkanlæg.

Nær ved godset ligger den romanske stenkirke Sem kirke fra omkring 1100. På kirkens østside er der bygget et lille gravkapel for den wedelske familie. Nogle hundrede meter syd for hovedgården ligger Farmannshøjen som stammer fra jernalderen.

I dag
Jarlsberg er det eneste af Norges grevskaber hvor efterkommerne af de oprindelige adelige ejere fortsat ejer og driver ejendommen. Nuværende ejer, Carl Nicolaus Wedel Jarlsberg, er trettende generation. Gården drives med 310 ha dyrket mark.

Slottet står næsten som i 1812, men med diverse forbedringer. I stueetagen i hovedbygningen findes søjlesalen som har været benyttet til koncerter. Riddersalen på første etage benyttes til private selskaber.

Det går offentlige turruter over ejendommen langs søen og gennem skovsområdet Gullkronene hvor der også er en privat gravlund.

Se også
Grevskabet Jarlsberg
Wedel-Jarlsberg
Sem hovedgård

Eksterne henvisninger

 
Zoombart kart og luftfoto over Jarlsberg gård
Om Jarlsberg hovedgårds gårdshistorie i Sem og Slagen Bygdebok.
Om Jarlsberg hovedgårds kulturhistorie i Sem og Slagen bygdebok
Mer om Jarlsbergs historie

Herregårde i Norge
Vestfold
Norges historie
Carl Johan Frydensberg

Carl Johan Frydensberg (1. december 1835 – 18. marts 1904) var en dansk embedsmand og komponist.

Han var adoptivsøn af universitetskvæstor Christian Offer Frydensberg og blev selv i 1854 ansat i universitetets Kvæstur som kasserer. Han var dog også uddannet i musik af bl.a. Johan Christian Gebauer og forsøgte sig på flere måder som komponist. Mindst 2 større kompositioner af ham, Scene af Amor og Psyche og Agnete og Havmanden, begge for soli, kor og orkester, blev opført i Cæciliaforeningen. Derudover skrev han flere kantater, f.eks. Bryllupskvad for klaver og mandskvartet, og en opera.

Kilder m.m. 
 Dansk biografisk Leksikon
 Et udsnit af en anetavle

Komponister fra Danmark
Danskere i 1800-tallet
Thermopolis (Wyoming)

Thermopolis er en amerikansk by og administrativt centrum i det amerikanske county Hot Springs County, i staten Wyoming. I 2000 havde byen et indbyggertal på .

Ekstern henvisning 
Thermopolis hjemmeside 

Byer i Wyoming
Det Vilde Vesten

Det Vilde Vesten () er betegnelsen for en periode mellem 1848 og 1890, hvor erobringen af det vestlige Nordamerika fandt sted. Perioden har efterfølgende medført en række myter, historier og legender, der senere har er blevet gengivet i f.eks. westernfilm og tegneserier (Blueberry, Lucky Luke).

Perioden var præget af kampe mellem tilflytterne fra Europa og de indfødte indianere. Der herskede overvejende lovløshed, der dog blev forsøgt holdt nede gennem en primitiv retsorden, der blev håndhævet af en bevæbnet Sheriff. I løbet af 1890'erne var det Vilde Vesten gået over i historien og er stadig en berømt periode i USA's historie.

På Museum of Appalachia i Tennessee forefindes et frilandsmuseum, der fremstiller pionererne i Det Vilde Vesten.

Berømte personer 

 Billy the Kid
 Calamity Jane
 Kit Carson
 Crazy Horse
 Jesse James
 Doc Holliday
 Sitting Bull
 Buffalo Bill
 Bat Masterson
 Wild Bill Hickok
 Wyatt Earp
 Tombstone

Berømte steder 
 Dodge City
 Klondike, Yukon
 Tombstone, Arizona

Berømte begivenheder 
 Skudduellen ved O.K. Corral

Referencer 

USA's historie
28 Panfilovtsi

28 Panfilovtsi (russisk: панфиловцы, ental: панфиловец – panfilovetz) referere til en gruppe på 28 sovjetiske soldater fra den 316. riffeldivision under ledelse af generalmajor Ivan Panfilov (deraf navnet) der den 14. november 1941 under den tyske march mod Moskva i anden verdenskrig, i en fire timer lang desperat kamp mod de tyske invasionstropper formåede at stoppe dem og i processen uskadeliggøre 18 tyske tanks. Alle eller næsten alle 28 sovjetiske soldater blev dræbt under kampene. Den 21. juli 1942 blev de (posthumt) alle tildelt den sovjetiske æresbevisning Sovjetunionens helt. Slaget fandt sted omkring 7 kilometer sydvest for Volokolamsk ved hovedvejen mod Moskva.

Senere undersøgelser har vist at der nok snare var tale om en del flere russiske tropper og at antallet af tyske tanks ikke er præcist kendt.

I 1975 blev der opført et mindesmærke for de faldne soldater i området.

Eksterne henvisninger 

 Lokalitet på Google Maps
 Klin-Solnechnogorsk defence operation 1941  
 Dubosekovo  

Militærfolk fra Sovjetunionen
Sovjetunionen under 2. verdenskrig
Grupper
Redoxreaktion

Redoxreaktioner er alle kemiske reaktioner hvor atomer får deres oxidationstrin ændret. I redoxreaktioner ses dette ofte som en overførsel af elektroner fra et stof til et andet. Andre gange ses redoxprocessen blot som en ændring i antallet af elektroner, der omgiver et atom eller gruppe af atomer.

Ordet redox er en sammensætning af ordene reduktion og oxidation. For der forgår både en reduktion af ét stof og samtidig en oxidation af et andet stof.

Eksempel på en redoxreaktion Reaktionen mellem hydrogen og fluor 

Vi kan skrive redoxreaktionen som to halv-reaktioner: oxidationsreaktionen

og reduktionsreaktionen:

Hvis man analyserer hver halv-reaktion hver for sig kan det gøre redoxreaktionen mere tydelig, for overordnet sker der ikke en ændring i en redoxreaktion. Antallet af elektroner der er i overskud ved oxidation skal matche antallet af brugte elektroner, der bruges i reduktionen.

Frie grundstoffer har altid oxidationstrinnet 0. I den første halvreaktion bliver hydrogen oxideret fra et oxidationstrin på 0 til +1. I den sidste halvreaktion bliver flour reduceret fra et oxidationstrin på 0 til -1.

Når man lægger reaktionerne sammen udligner antallet af elektroner sig selv:

Ionerne der kommer ud af reaktionen former sig sammen til hydrogenflourid

Referencer

Se også 
 Oxidationstrin
 Reduktion (kemi)
 Oxidation
 Redox-flow-celle

Bøger 

 Mygind, Helge (1994): Kemi 2000 - C-niveau. Haase Forlag A/S, København. 
 Mygind, Helge m.fl. (2010): Basiskemi C. Haase Forlag A/S, København. 
 Pilegaard Hansen, Jens m.fl. (1988): Kemi O - obligatorisk niveau. Forlaget FAG 

Kemiske reaktioner
Malene Hasselblad

Malene Hasselblad (født den 20. november 1970 i Glostrup i Danmark) er iværksætter, foredragsholder, forfatter, tv-vært, debattør, redaktør og vinder af Robinson Ekspeditionen 2001. Malene ejer desuden en række virksomheder.

Uddannelse og arbejde 
Malene er uddannet massør, stress coach, life & business coach. Malene har haft en række forskellige jobs som fx model, brevkasseredaktør på Se & Hør, skribent for Ude & Hjemme, chefredaktør på Eventmagasinet og projektleder i PARKEN Venues. I 2009 blev hun forlagsredaktør på eget forlag, Forlaget Syntaks.

Malene ejer virksomhederne Hasselblad Rengøring, Hasselblad Production/malenehasselblad.dk og Livets træ.

Tv-optrædener mv.
I efteråret 2002, var hun vært på programmet Singles på Tv danmark 2, og deltog samme år i et afsnit af game-showet Supersælgerne, hvor hun vandt og donerede pengene til Foreningen Cancerramte Børn. I april 2003, startede hun som brevkasseredaktør på ugebladet Se og Hør. I efteråret år 2003 udkom hendes debut bog: Hvad er det lige med os kvinder?. 

I foråret 2004 medvirkede Malene i TV3's program Bluff samt i programmet Det modsatte køn ligeledes på TV3. I samme år udkom hendes 1. børnebog: Philip Phims Phantasier. I januar 2005 vandt Malene den indledende runde i TV3's Celeb Poker. I 2006 optrådte hun som dommer og censor i tv-serien Sexskolen på TV3, mens hun i 2007 også optrådte på TV3 som en del af panelet i game-showet 1 mod 100 og senere hen Zulu Djævleræs på TV2 Zulu. I 2010 deltog hun i programmet Til Middag hos på TV3. I 2020 lavede hun og Henrik Qvortrup Seriemordene på Østerbro, der omhandlende drabet på bl.a. hendes egen mor, og programmerne blev vist på TV3 & Viaplay .

Robinson Ekspeditionen 
Malene deltog i Robinson Ekspeditionen i 2001 hvor hun vandt, og hun deltog igen i 2007 hvor hun blev nr. 2.

Den 12. juni 2007 blev der startet en afstemning på Ekstra Bladet om, hvem der skulle deltage som Robinson-veteran i Robinson Ekspeditionen 2007. 9 % af stemmerne faldt på hende og hun blev kun overgået af de tidligere deltagere Dan Marstrand, med 11 %, og Biker-Jens, der fik 42 % af stemmerne.

Bibliografi 
 "Den perfekte date" (2002). Idé og intro. Forlag: Adele Publications.
 "Hvad er det lige med os kvinder?" (2003) Forfatter. Forlag: Forlaget Medusa .
 "Philip Phims Phantasier" (2009) Forfatter. Forlag: Forlaget Syntaks.
 "Når kærlighed gør nas!" (2010) Forfatter. Forlaget Syntaks.
 "40 min bare røv" (2011) Forfatter. Forlaget Syntaks.
 "Numsetrolde & Nokkefår, Fra A til Å - Det rimer vi på" (2012) Forfatter. Forlaget Syntaks.
 "Vinger før tid" (2020) Forfatter. Forlag: Muusmann Forlag & OP Publish.

Referencer

Eksterne henvisninger 
 Malenes officielle side
 
 Malenes profil på Instagram
 Malenes offentlige profil på facebook
 Malenes firmaer: Hasselblad Production, Hasselblad Rengøring  og Livets Træ
 Malenes tidligere forlag (obs ny ejer og nyt indhold)
 Malenes profil inde på den officielle Robinson side (arkiveret version)
 Den gamle officielle side (arkiveret version)
 Malenes profil på Myspace (arkiveret version)

Personer fra København
Deltagere i Robinson Ekspeditionen
Tv-værter fra Danmark
Xubuntu

Xubuntu er en officiel version af operativsystemet Ubuntu, som benytter Xfce som standard skrivebordsmiljø i stedet for GNOME. Det anvendte skrivebordsmiljø kræver færre systemressourcer, hvorfor Xubuntu  er et godt alternativ til Ubuntu for folk med ældre computere.

Det er en del af Ubuntu-projektet og bruger det samme underliggende system. Xubuntu og Ubuntu kan virke ved siden af hinanden ved at installere xubuntu-desktop og ubuntu-desktop pakkerne. Xubuntu og Ubuntu deler de samme pakkekilder.

Linuxdistributioner
Fluxbuntu

Fluxbuntu var en uofficiel version af styresystemet Ubuntu, som benyttede Fluxbox som standard window manager i stedet for skrivebordsmiljøet GNOME. Udviklingen standsede i 2009.

Fluxbuntu var primært lavet til gamle computere idet dets standard Window Manager fyldte langt mindre og krævede langt mindre af computeren end GNOME og KDE. I dag har Lubuntu overtaget rollen som det letteste styresystem i Ubuntu-familien.

Eksterne henvisninger 

Linuxdistributioner
Redox

Redox har flere betydninger:

 Redoxreaktion
 Redox (styresystem) - Unix-lignende mikrokerne baseret styresystem skrevet i programmeringssproget Rust
 Researchkollektivet Redox

Se også
 Redox-flow-celle
Armagnac

Armagnac er en fransk druebrændevin produceret i Armagnac-regionen, der ligger mellem floderne Adour og Garonne i Gascogne syd for Bordeaux for foden af Pyrenæerne. 

Armagnac er den ældste type druebrændevin i Frankrig med en historie, der går helt tilbage til 1400-tallet, hvilket er omkring 200 år længere tilbage end cognac. Drikken er baseret på hvidvin lavet af de samme druetyper som  cognac: Colombard, Folle Blanche og Ugni Blanc kombineret med druetypen Baco. Druebrændevinen destilleres traditionelt kun én gang mod to gange ved produktion af cognac og whisky, hvilket giver et mere aromatisk resultat. Derefter lagres armagnacen på egefade efter samme regler, som gælder for cognac.

Mange steder adskiller destillationen af armagnac sig fra destillation af eksempelvis cognac og whisky ved at anvende kolonnedestillation (coffey still). Ved destillation af cognac og whisky bruges pot destillation (pot still). Fremstilling af armagnac overvåges af INAO og Bureau National Interprofessionel de l'Armagnac (BNIA).

Armagnac og cognac, der fremstilles i Frankrig, og brandy af sherry, der produceres i Jérez-regionen i Spanien, er de tre officielt afgrænsede alkoholregioner i Europa.

Produktionen i Armagnac er 15 gange mindre end i Cognac. Mens cognac fortrinsvis produceres af store produktionsenheder, der eksporterer hovedparten, produceres armagnac af små enheder med druer fra små vingårde. Det resulterer i en markant større smagsmæssig variation mærkbart i de tre områder fra det elegante til det mere aromatiske: Bas-A., Haut-A. og Tenarèze. Kun omkring halvdelen af al armagnac eksporteres.

Kvaliteten af Armagnac hænger til dels sammen med, hvor mange år den modnes på egefade:
Tre stjerner (et års modning), V.S.O.P. (fire års modning), X.O. (seks års modning), Hors d'Age (10 års modning), Millésime (mindst 10 års modning). Blanche d'Armagnac er betegnelsen for Armagnac uden fadlagring.  

Spirituosa
Aquarius (album)

Aquarius er det andet studiealbum udgivet af Aqua. Det blev udgivet den 28. februar 2000 og var gruppens sidste album inden deres midlertidige opløsning i 2001.

Spor 
Alle numre er skrevet og produceret af Søren Rasted og Claus Norreen, medmindre andet et noteret.

Hitlister

Ugentlige hitlister

Årshitlister

Årti-hitlister

Referencer

Eksterne henvisninger 
 

Aqua-album
Album fra 2000
Bardiya

Bardiya har flere forskellige betydninger:
Bardiya er et andet navn for den persiske konge Smerdis (død 522 f.Kr.).
Bardiya er et distrikt i Nepal.